Home Page Popup (2)
Die personeel verskaf 'n balans tussen die beste akademiese, kulturele en sportgeleenthede met die klem op gelukkige kinders wat hulle volle potensiaal ontwikkel. Die ouers word betrek om pro-aktiewe steun te bied.
Die skool se leerlinge presteer op verskeie terreine en lewer jaarliks uitblinkers, provinsiale sowel as nasionale spelers op. Benewens al die gewone sportsoorte en kultuur aktiwiteite wat aangebied word is daar ook Boogskiet, Jukskei, Ligte Liedjies en 'n toneelgroep wat jaarliks puik prestasies behaal. Remediërende onderrig word tydens skoolure aangebied sonder enige koste vir die ouers. Ons beskik ook oor 'n berader en verskeie terapeute op ons terrein. Voorts volg die skool 'n geen-boelie beleid en alle sake rakende afknouery word vinnig deur die personeel opgevolg.
'n Dinamiese gebalanseerde Afrikaanse skool met +-1160 leerders. Ons moedig deelname aan sodat elke kind 'n geleentheid het om deel te neem. Speelruimte is vir ons baie belangrik en ons groen gras orals in die skool getuig daarvan.Ons is deel van 'n Super 8 skole reeks waarin ons teen mekaar meeding op alle sport en kultuur aktiwiteite.